Bloddiamanter

Bloddiamanter eller konfliktdiamanter refererer opprinnelig til diamanter som ble utvunnet for å finansiere en borgerkrig, som for eksempel i Liberia og Sierra Leone på 1990-tallet. I mer utvidet forstand omfatter det diamanter som blir utvunnet på illegal vis og under brudd på menneskerettigheter. Diamanter er lett å smugle på grunn av sin høye verdi i forhold til vekt og størrelse. Eksperter kan med noenlunde sikkerhet si hvilken gruve rådiamanter kommer fra, men etter bearbeiding av steinen er det mye vanskeligere eller umulig å si noe med sikkerhet. 

FN har laget en liste over slike ulovlige områder, og handelen med bloddiamanter er forbudt for å hindre finansiering av voldelige konflikter. For å begrense problemet fikk man i 2003 sertifiseringsordningen, Kimberley-prosessen, for diamanter. 

Bloddiamanter har vært gjenstand for filmen Blood Diamond fra 2006 med Leonardo DiCaprio i hovedrollen. I august 2010 måtte modellen Naomi Campbell innrømme at hun hadde tatt imot bloddiamanter fra Liberias eks-president Charles Taylor på 1990-tallet.Naomi-innblanding er bra for kampen mot bloddiamanter, VG nett, 05.08.2010   

Referanser

Kategori:Diamant
Kategori:Smugling